
Изх. № …………..…/ ……... 2024 г.
ДО

ОБЩИНСКИ СЪВЕТ

ГР.ЗЛАТОГРАД

ДОКЛАД 
от Мирослав Митков Янчев – Кмет на Община Златоград

Относно: Бюджетна прогноза на Община Златоград за периода 2025-2027 г., в частта за местни дейности. 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № 71 от 01 февруари 2024 г. на Министерски съвет за бюджетната процедура за 2025 г. и указания на Министъра на финансите за подготовката и представянето на бюджетните прогнози на първостепенните разпоредите с бюджет за периода 2025-2027 г., дадени с писмо БЮ №-1/19.02.2024 г., стартира първи етап на бюджетната процедура за 2025 г. 
В съответствие с т.2.1.5 от РМС № 71 от 2024 г. и при спазване на указанията, дадени с писмо БЮ №1/19.02.2024 г., в срок до 15 март 2024 г. общините следва да представят бюджетните прогнози за периода 2025 – 2027 г. в частта за местните дейности.

Общинските съвети следва да одобрят бюджетните прогнози на общините при спазване на изискванията на Закона за публичните финанси.
Приходите са планирани на базата на реалистична оценка и анализ на изпълнението им за няколко предходни години, като са отчетени съответните промени в нормативната база.
Данъчните приходи са планирани на базата на оценка, използваща данните за начислени задължения и предвиждащия процент на събираемост на отделните видове данъци, както и предприетите действия за събиране на просрочените публични вземания за данъци.
Като база за разработване на трансферите за периода 2025-2027 г. за обща изравнителна субсидия, за зимно поддържане и снегопочистване на общински пътища и целевата субсидия за капиталови разходи са заложени одобрените със Закона за държавния бюджет на Република България за 2024  г. размери.
В раздел „Финансиране на бюджетното салдо” са включени предстоящите плащания на главници по сключени договори за дълг.
Разходна част на местните дейности е изготвена в съответствие с:

· общите изисквания и насоки за разработване на бюджетните прогнози за периода 2025-2027 г., съгласно раздели I и II от указанията на Министерство на финансите;
· размера на МРЗ за 2024 г. в размер на 933 лв. и отразените ефекти от допусканията за определяне на прогнозен размер на минималната работна заплата в съответствие с механизма по чл.244 от Кодекса на труда, както следва: за 2025 г.  -1 052 лв., за 2026 г. – 1 146 лв., за 2027 г. – се запазва нивото на 2026 г.;
· действащите закони и подзаконови нормативни актове;
· приета от общинския съвет съгласно чл.82, ал.1 от ЗПФ наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на общинския бюджет;
· задълженията, произтичащи от решения на общинския съвет или договорни отношения, при спазване на фискалните правила и цели по ЗПФ.
Разходите по бюджетните прогнози за периода 2025-2027 г. са ограничени до размера на реалистичната оценка за приходите и трансферите от други бюджети, като не се допуска планирането на разходи, срещу които няма обезпечени очаквани постъпления.
В разходите за издръжка са предвидени средства за обезпечаване дейността на общинска администрация, общински съвет, субсидия и капиталов трансфер за общинската болница, дейности по благоустрояване, чистота, осветление на улици и площади, спортна база, снегопочистване и др. 
Числеността на персонала и средствата за работни заплати за местни дейности са предвидени съобразно решенията на общинския съвет, в съответствие с действащата нормативна уредба.

При изготвяне на бюджетната прогноза за периода 2025-2027 г. е съблюдавано изискването за привеждане на показателите за наличните в края на годината поети ангажименти и задължения за разходи, в съответствие с ограниченията по чл.94, ал.3, т.1  и т.2  на ЗПФ.
При изготвяне на бюджетната прогноза за 2025-2027 г. е планирано средносрочна цел за придържане към балансирано бюджетно салдо. Средният темп на нарастване на разходите за местни дейности за посочения период не следва да надхвърля средния темп на нарастване на отчетените разходи за местни дейности за последните четири години. По-висок темп на нарастване на разходите от посочения се допуска само при компенсиране с допълнителни мерки, водещи до увеличаване на бюджетните приходи. 

При планирането на разходите във функция „Образование“ и функция „Здравеопазване“ е взето предвид, че във връзка с отпадането на съответните такси в чл.81 от ЗМДТ разходите за издръжка на детските градини и детските ясли се финансират чрез нормативни за съответните делегирани от държавата дейности, поради което за периода 2025-2027 г. текущи разходи за детски градини и детски ясли в местните дейности не са планирани.

Средносрочната бюджетна прогноза на разходите по години за периода 2025-2027 г. е изготвена по функции и групи, при отчитане :

· уточнените натурални и стойностни показатели, като са изключени еднократните разходи за предходната година;

· настъпилите промени в нормативната уредба, засягащи местните дейности;

· приетите от общински съвет стратегия, прогнози за развитие на общината и общинския план за развитие;

· фискалните правила и ограничения, определени в Закона за публичните финанси;
Съгласно Указанията на Министерство на финансите, не са планирани разходи за дофинансиране на делегираните от държавата дейности.
Във връзка с гореизложеното и на основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, предлагам на Общински съвет Златоград да приеме следния проект на 
Р Е Ш Е Н И Е

На основание чл.21, ал.1, т.12 и ал.2 от Закона за местното самоуправление и местната администрация, във връзка с разпоредбите на чл.69, ал.1, т.1, и чл.83, ал.2 от Закона за публични финанси и чл.27, ал.2 от Наредба № 23 за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане бюджета на община Златоград, Общински съвет Златоград 
РЕШИ :

Одобрява бюджетната прогноза на Община Златоград за периода 2025-2027 г., съгласно Приложение „Прогноза за периода 2025-2027 г. на постъпленията от местни приходи и на разходите за местни дейности”, неразделна част от решението.
Вносител:  

МИРОСЛАВ ЯНЧЕВ

Кмет на Община Златоград
Изготвил:
Надя Мангарудова 

Директор на дирекция „ФСД, Б, ЧР и МДТ”



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

